S-54/2014

Mál þetta, sem þingfest var 6. mars sl., og dómtekið þann 10. apríl sl., er höfðað með ákæru útgefinni af lögreglustjóranum á Selfossi, þann 2. febrúar sl., á hendur Æ-kk-þgf G-kk-þgf G-kk-þgf, til heimilis að Einarshöfn 4, Eyrarbakka,

„fyrir hylmingu

með því að hafa í október 2013 haft í vörslu sinni Samsung Galaxy S3 farsíma sem stolið var þann 28. september 2013, en ákærði tók við símanum frá ókunnum þriðja manni og hélt þannig umræddum síma ólöglega frá eiganda sínum, en ákærða var ljóst eða mátti vera ljóst að um þýfi var að ræða.

Telst brot ákærða varða við 1. mgr. 254. gr. almennra hegningarlaga nr. 19, 1940, en til vara við 263. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins, en lögmaður hans hafði þá haft samband við dóminn og var málinu frestað. Málið var tekið fyrir þann 13. mars sl., en ákærði mætti ekki og lýsti sækjandi þá yfir að lagt yrði fyrir lögreglu að færa ákærða fyrir dóminn. Ákærði mætti fyrir dóminn þann 20. mars. sl. ásamt G-kk-þgf S-x-x R-kk-þgf hdl., sem skipaður var verjandi ákærða að hans ósk. Ákærði neitaði sök og var málinu frestað. Við fyrirtöku málsins þann 10. apríl sl. mætti ákærði á ný fyrir dóminn ásamt verjanda sínum og kvaðst hafa breytt afstöðu sinni til sakarefnisins. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði fjórum sinnum áður sætt refsingu, ýmist fyrir brot gegn ákvæðum laga nr. 65/1974 um ávana- og fíkniefni, umferðarlaga nr. 50/1987 eða vopnalaga nr. 16/1986. Síðast var ákærða gerð refsing með dómi uppkveðnum 17. desember 2013, þá fyrir vopnalagabrot, þar sem honum var gerð sekt að fjárhæð 50.000 krónur. Brot það sem ákærði er nú sakfelldur fyrir er framið fyrir uppkvaðningu síðastgreinds dóms og verður ákærða því nú dæmdur hegningarauki.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans, sem er hæfilega ákveðin 180.000 krónur, að teknu tilliti til virðisaukaskatts, auk ferðakostnaðar verjanda er nemur 27.840 krónum.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, Æ-kk-nf G-kk-nf G-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, 180.000 krónur, sem er þóknun skipaðs verjanda hans, G-kk-ef S-x-x R-kk-ef hdl., að teknu tilliti til virðisaukaskatts, auk ferðakostnaðar verjanda sem nemur 27.840 krónum.

S-kvk-nf I-kvk-nf.